Randers FC vil prioritere pokalfinale over Superliga - Din Avis
20. apr. 2021 | Nyheder |
Flere profiler blev sparet fra start, da Randers FC i aftes spillede 0-0 mod FC Midtjylland i mesterskabsspillet, og dermed er klubben så småt ved at forberede sig på pokalfinalen mod Sønderjyske den 13. maj.
– Selvfølgelig er det et signal, om at vi prioriterer pokalturneringen lidt højere end Superligaen. Men det er et træls spørgsmål, hvad vi prioriterer, for alle går på banen for at vinde kampen hver gang.
– Der er stadig så lang tid til, at vi ikke bare kan gå i dvale. Vi skal spille de kommende kampe for at få point og få noget ud af dem, siger træner Thomas Thomasberg.
Vinderen af pokalfinalen er som minimum sikret et europæisk gruppespil i den kommende Conference League, hvilket skønnes at indbringe i omegnen af 20 millioner kroner.